钦定古今图书集成/明伦汇编/氏族典/第132卷 > 《廖用贤尚友录》 > 辛彦博
## 钦定古今图书集成/明伦汇编/氏族典/第132卷 > 《廖用贤尚友录》 > 辛彦博

按《山西通志》：“彦博，汾州人。初名彦德，洪武间，由岁贡
入太学，以明经笃行著名。太祖重之，授监察御史，赐
名彦博以期之。擢浙江按察司，左迁监察御史，升佥
都御史，改詹事。论事忤旨，调山东按察使，再调云南
参政，转浙江按察使。永乐初，被系编戍。召还，除监察
御吏，补福建参议。伴送瓜哇贡使至行在所，上知是”
老实，辛面命陞浙江左布政使。敭历中外有声，委身
忘家，居官四十年，不为田宅，子孙至贫窭。今里中父
老犹传其“公正无私、清修苦节”云。